1996A0322 — EL — 30.04.1999 — 001.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:









▼B

ΣΥΜΦΩΝΙΑ

Μεταξύ της Ευρωπαϊκής Κοινότητας και του Καναδά περί επιστημονικής και τεχνολογικής συνεργασίας







ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ εξ ονόματος της Ευρωπαϊκής Κοινότητας αφενός και Η ΚΥΒΕΡΝΗΣΗ ΤΟΥ ΚΑΝΑΔΑ, αφετέρου, που στο εξής καλούνται «συμϐαλλόμενα μέρη», ΕΚΤΙΜΩΝΤΑΣ τη σημασία της επιστήμης και της τεχνολογίας για την οικονομική και κοινωνική τους ανάπτυξη, ΑΝΑΓΝΩΡΙΖΟΝΤΑΣ ότι η Ευρωπαϊκή Κοινότητα, που στη συνέχεια καλείται «η Κοινότητα», και ο Καναδάς διεξάγουν ερευνητικά και τεχνολογικά προγράμματα σε ορισμένους τομείς κοινού ενδιαφέροντος, και ότι μπορεί να προκύψουν αμοιϐαία οφέλη, εάν τα συμϐαλλόμενα μέρη διευκολύνουν την περαιτέρω συνεργασία, ΛΑΜΒΑΝΟΝΤΑΣ ΥΠΟ ΣΗΜΕΙΩΣΗ τη δραστήρια συνεργασία και τις ανταλλαγές πληροφοριών σε ορισμένους επιστημονικούς ή τεχνολογικούς τομείς στα πλαίσια της συμφωνίας-πλαισίου Ευρωπαϊκών Κοινοτήτων-Καναδά, περί εμπορικής και οικονομικής συνεργασίας που υπογράφηκε το 1976, ΛΑΜΒΑΝΟΝΤΑΣ ΥΠΟΨΗ τη δήλωση για τις σχέσεις Ευρωπαϊκής Κοινότητας-Καναδά που εγκρίϑηκε στις 22 Νοεμϐρίου 1990 και ΕΠΙΘΥΜΩΝΤΑΣ να καϑιερώσουν μια επίσημη ϐάση συνεργασίας σε ϑέματα επιστημονικής και τεχνολογικής έρευνας που ϑα επεκτείνει και ϑα ενισχύσει την πορεία της συνεργασίας σε τομείς κοινού ενδιαφέροντος και ϑα ενϑαρρύνει την εφαρμογή των αποτελεσμάτων της συνεργασίας αυτής προς οικονομικό και κοινωνικό όφελος των δύο μερών, ΣΥΜΦΩΝΗΣΑΝ ΤΑ ΑΚΟΛΟΥΘΑ:







Ἁρϑρο 1

Σκοπός

Σκοπός της παρούσας συμφωνίας είναι να ενϑαρρύνει και να διευκολύνει τη συνεργασία μεταξύ της Κοινότητας και του Καναδά σε τομείς κοινού ενδιαφέροντος, στους οποίους τα συμϐαλλόμενα μέρη προωϑούν δραστηριότητες έρευνας και ανάπτυξης για την προαγωγή της επιστήμης ή/και τεχνολογίας που αφορούν αυτούς τους τομείς ενδιαφέροντος.

Άρϑρο 2

Ορισμοί

Για τους σκοπούς της παρούσας συμφωνίας, νοούνται ως:

α) «δραστηριότητα συνεργασίας»: κάϑε δραστηριότητα που ασκείται στα πλαίσια της παρούσας συμφωνίας και η οποία συμπεριλαμϐάνει κοινές έρευνες·

ϐ) «πληροφορίες»: τα επιστημονικά ή τεχνικά δεδομένα, πορίσματα ή μέϑοδοι έρευνας και ανάπτυξης που πηγάζουν από την κοινή έρευνα, καϑώς και όλες οι υπόλοιπες πληροφορίες που κρίνονται απαραίτητες από τους συμμετέχοντες στις δραστηριότητες συνεργασίας, συμπεριλαμϐανομένων των ιδίων των συμϐαλλομένων μερών, στις περιπτώσεις που αυτό είναι αναγκαίο·

γ) «πνευματική ιδιοκτησία»: έχει την έννοια που ορίζεται στο άρϑρο 2 της σύμϐασης της Στοκχόλμης, της 14ης Ιουλίου 1967, περί συστάσεως παγκοσμίου οργάνωσης προστασίας της ιδιοκτησίας επί των έργων της διανοίας·

δ) «κοινή έρευνα»: η έρευνα που ενισχύεται χρηματοδοτικά είτε από το ένα είτε από αμφότερα τα συμϐαλλόμενα μέρη, και η οποία προϋποϑέτει τη συνεργασία συμμετεχόντων τόσο από την Κοινότητα, όσο και από τον Καναδά·

ε) «συμμετέχων»: κάϑε πρόσωπο, νομική οντότητα, πανεπιστήμιο, ερευνητικό ίδρυμα ή κάϑε άλλος φορέας ή επιχείρηση που συμμετέχει σε κάποια δραστηριότητα συνεργασίας συμπεριλαμϐανομένων των ιδίων των συμϐαλλομένων μερών.

Άρϑρο 3

Αρχές

Η συνεργασία πραγματοποιείται ϐάσει των ακόλουϑων αρχών:

α) το αμοιϐαίο όφελος·

ϐ) την έγκαιρη ανταλλαγή πληροφοριών, που ενδέχεται να επηρεάσουν τις δράσεις των συμμετεχόντων σε δραστηριότητες συνεργασίας·

γ) την αποτελεσματική προστασία της πνευματικής ιδιοκτησίας και τη δίκαιη κατανομή των δικαιωμάτων της πνευματικής ιδιοκτησίας, σύμφωνα με όσα ορίζονται στο παράρτημα, το οποίο αποτελεί αναπόσπαστο μέρος της παρούσας συμφωνίας, στα πλαίσια των εφαρμοστέων νόμων και κανονισμών·

δ) την εξισορροπημένη επίτευξη οικονομικών και κοινωνικών οφελών για την Κοινότητα και τον Καναδά, λαμϐανομένης υπόψη της συμϐολής των αντίστοιχων συμμετεχόντων ή/και των συμϐαλλομένων μερών στις δραστηριότητες συνεργασίας.

▼M1

Άρθρο 4

Τομείς συνεργασίας

Για την Κοινότητα, οι τομείς συνεργασίας θα περιλαμβάνουν όλες τις δραστηριότητες έρευνας, τεχνολογικής ανάπτυξης και επίδειξης που καλύπτονται από τα άρθρα 130 Ζ στοιχείο α) ( 1 ) και 130 Ζ στοιχείο δ) ( 2 ) της συνθήκης για την ίδρυση της Ευρωπαϊκής Κοινότητας, το δεύτερο μόνον όσον αφορά δίκτυα μεταξύ φορέων εκμετάλλευσης υποδομής και συναφή ερευνητικά έργα.

Για τον Καναδά, θα περιλαμβάνουν όλες τις δραστηριότητες επιστήμης και τεχνολογίας για μη αμυντικούς σκοπούς που χρηματοδοτούνται ή αναπτύσσονται από υπηρεσίες ή οργανισμούς της κυβέρνησης του Καναδά. Η συνεργασία αυτή δύναται να περιλαμβάνει δραστηριότητες επιστήμης και τεχνολογίας που χρηματοδοτούνται ή αναπτύσσονται από τις κυβερνήσεις των επαρχιών ή εδαφικών ενοτήτων του Καναδά, σε περίπτωση που συναινεί η οικεία επαρχιακή ή τοπική αρχή. Ο Καναδάς θα κοινοποιήσει στην Κοινότητα, δια της διπλωματικής οδού, τα σχετικά με την εφαρμογή της παρούσας συμφωνίας στις εν λόγω επαρχίες ή εδαφικές ενότητες.

▼B

Άρϑρο 5

Λεπτομέρειες συνεργασίας

α) Η συνεργασία μπορεί να συμπεριλάϐει τις ακόλουϑες δραστηριότητες: 1. τη συμμετοχή προσώπων και νομικών οντοτήτων, συμπεριλαμϐανομένων των ιδίων των συμϐαλλομένων μερών, πανεπιστημίων, ερευνητικών ιδρυμάτων και λοιπών φορέων ή επιχειρήσεων, σε ερευνητικά σχέδια της Κοινότητας ή του Καναδά, σύμφωνα με τις εφαρμοστέες διαδικασίες για κάϑε συμϐαλλόμενο μέρος· 2. την κοινή χρήση των ερευνητικών εγκαταστάσεων 3. επισκέψεις και ανταλλαγές επιστημόνων, μηχανικών και λοιπού κατάλληλου προσωπικού ενόψει της συμμετοχής σε σεμινάρια, συνέδρια και συναντήσεις εργασίας που σχετίζονται με τη συνεργασία στα πλαίσια της παρούσας συμφωνίας· 4. την ανταλλαγή πληροφοριών σχετικά με τις πρακτικές, τους νόμους, τους κανονισμούς και τα προγράμματα που σχετίζονται με τη συνεργασία στα πλαίσια της παρούσας συμφωνίας· 5. τις λοιπές δραστηριότητες που καϑορίζονται ενδεχομένως από κοινού από τη μεικτή επιτροπή επιστημονικής και τεχνολογικής συνεργασίας σύμφωνα με τις εφαρμοστέες πολιτικές και προγράμματα των συμϐαλλομένων μερών.

ϐ) Στα πλαίσια της παρούσας συμφωνίας, τα σχέδια διεξαγωγής κοινών ερευνών τίϑενται σε εφαρμογή μόνον αφότου οι συμμετέχοντες σε ένα σχέδιο συνάψουν ένα κοινό πρόγραμμα τεχνολογικής διαχείρισης, όπως ορίζεται στο παράρτημα της παρούσας συμφωνίας.

Άρϑρο 6

Μεικτή επιτροπή επιστημονικής και τεχνολογικής συνεργασίας (ΜΕΕΤΣ)

α) Η μεικτή επιτροπή επιστημονικής και τεχνολογικής συνεργασίας, η οποία συναπαρτίζεται από εκπροσώπους κάϑε μέρους διαχειρίζεται την παρούσα συμφωνία.

ϐ) Τα καϑήκοντα της ΜΕΕΤΣ είναι τα ακόλουϑα: 1. η προώϑηση και αναϑεώρηση των δραστηριοτήτων που προϐλέπονται ϐάσει της παρούσας συμφωνίας· ▼M1 ————— ▼B 3. η έγκριση δραστηριοτήτων, που εμπίπτουν στο άρϑρο 5 (α. 5), οι οποίες αποτελούν δραστηριότητες συνεργασίας στις οποίες εφαρμόζεται η παρούσα συμφωνία· 4. η παροχή συμϐουλών στα συμϐαλλόμενα μέρη σχετικά με τρόπους ϐελτίωσης της συνεργασίας, συναφείς με τις αρχές που καϑορίζονται στην παρούσα συμφωνία· 5. η υποϐολή ετήσιας έκϑεσης στα συμϐαλλόμενα μέρη σχετικά με το επίπεδο, το καϑεστώς και την αποτελεσματικότητα της συνεργασίας που αναλαμϐάνεται στα πλαίσια της παρούσας συμφωνίας· 6. η επανεξέταση της αποτελεσματικής και ουσιαστικής λειτουργίας της παρούσας συμφωνίας.

γ) Η ΜΕΕΤΣ συνέρχεται περίπου μία φορά ετησίως. Οι συνεδριάσεις πραγματοποιούνται εναλλάξ στην Κοινότητα και στον Καναδά. Με κοινή απόφαση των συμϐαλλομένων μερών, συγκαλούνται και άλλες συνεδριάσεις.

δ) Οι αποφάσεις της ΜΕΕΤΣ λαμϐάνονται συναινετικά. Σε κάϑε συνεδρίαση, τηρούνται πρακτικά, στα οποία καταγράφονται οι αποφάσεις και τα κυριότερα σημεία που συζητήϑηκαν. Τα πρακτικά αυτά συνυπογράφονται από τα άτομα εκείνα που επιλέγονται από κάϑε πλευρά για να προεδρεύουν από κοινού στην εκάστοτε συνεδρίαση. Η ετήσια έκϑεση της ΜΕΕΤΣ τίϑεται στη διάϑεση της μεικτής επιτροπής συνεργασίας, η οποία συγκροτείται ϐάσει των διατάξεων της συμφωνίας-πλαισίου, Ευρωπαϊκών Κοινοτήτων-Καναδά περί εμπορικής και οικονομικής συνεργασίας του 1976 και τίϑεται επίσης στη διάϑεση των αρμοδίων υπουργών κάϑε συμϐαλλόμενου μέρους.

Άρϑρο 7

Χρηματοδότηση

α) Οι δραστηριότητες συνεργασίας εξαρτώνται από τη διαϑεσιμότητα κεφαλαίων και διέπονται από τους ισχύοντες νόμους και κανονισμούς, πολιτικές και προγράμματα της Κοινότητας και του Καναδά.

ϐ) Για τις δαπάνες με τις οποίες επιϐαρύνονται οι συμμετέχοντες σε δραστηριότητες συνεργασίας, ϐάσει των διατάξεων της παρούσας συμφωνίας, δεν απαιτείται καμία μεταφορά πόρων από το ένα συμϐαλλόμενο μέρος στο άλλο.

Άρϑρο 8

Είσοδος προσωπικού και εξοπλισμού

Κάϑε συμϐαλλόμενο μέρος λαμϐάνει όλα τα εύλογα μέτρα και καταϐάλλει κάϑε δυνατή προσπάϑεια, στα πλαίσια των υφιστάμενων νόμων και κανονισμών, για να διευκολύνει την είσοδο και έξοδο από την επικράτεια του του προσωπικού, του υλικού και του εξοπλισμού του συμμετέχοντος (των συμμετεχόντων) που απασχολεί ή χρησιμοποιείται σε δραστηριότητες συνεργασίας στα πλαίσια της παρούσας συμφωνίας.

Άρϑρο 9

Διάδοση και χρήση των πληροφοριών

Η διάδοση και η χρήση των πληροφοριών, καϑώς και η διαχείριση, ο επιμερισμός και η άσκηση των δικαιωμάτων πνευματικής ιδιοκτησίας, που απορρέουν από τις κοινές έρευνες στα πλαίσια της παρούσας συμφωνίας, διέπονται από τους όρους που καϑορίζονται στο παράρτημα της παρούσας συμφωνίας.

Άρϑρο 10

Λοιπές συμφωνίες και μεταϐατικές διατάξεις

α) Η παρούσα συμφωνία υπερακοντίζει και αντικαϑιστά εκείνες τις διατάξεις της συμφωνίας-πλαισίου Ευρωπαϊκών Κοινοτήτων-Καναδά περί εμπορικής και οικονομικής συνεργασίας που διέπουν την υφιστάμενη συνεργασία σε ϑέματα επιστήμης και τεχνολογίας.

ϐ) Τα συμϐαλλόμενα μέρη καταϐάλλουν κάϑε προσπάϑεια για να υπαχϑούν στους όρους της παρούσας συμφωνίας εκείνες οι υφιστάμενες ρυϑμίσεις επιστημονικής και τεχνολογικής συνεργασίας μεταξύ της Κοινότητας και του Καναδά που εμπίπτουν στο πεδίο εφαρμογής του άρϑρου 4.

γ) Με την επιφύλαξη της παραγράφου 10 (α), η παρούσα συμφωνία δεν επηρεάζει τις υπόλοιπες υφιστάμενες συμφωνίες ή ρυϑμίσεις μεταξύ των συμϐαλλομένων μερών ή οποιαδήποτε άλλη συμφωνία ή ρύϑμιση μεταξύ των συμϐαλλομένων μερών και τρίτων.

Άρϑρο 11

Εδαφική εφαρμογή

Η παρούσα συμφωνία εφαρμόζεται αφενός στα εδάφη στα οποία εφαρμόζεται η συνϑήκη για την ίδρυση της Ευρωπαϊκής Κοινότητας υπό τους όρους που προϐλέπει η συνϑήκη αυτή και, αφετέρου, στο έδαφος του Καναδά.

Άρϑρο 12

Έναρξη ισχύος και λήξη

α) Η παρούσα συμφωνία αρχίζει να ισχύει από την ημερομηνία κατά την οποία τα συμϐαλλόμενα μέρη κοινοποιούν εκατέρωϑεν εγγράφως ότι πληρούνται οι νομικές τους προϋποϑέσεις για την έναρξη ισχύος της παρούσας συμφωνίας.

ϐ) Η παρούσα συμφωνία μπορεί να τροποποιηϑεί με συμφωνία των συμϐαλλομένων μερών. Οι τροποποιήσεις αρχίζουν να ισχύουν από την ημερομηνία κατά την οποία τα συμϐαλλόμενα μέρη κοινοποιούν εκατέρωϑεν εγγράφως ότι πληρούνται οι νομικές τους προϋποϑέσεις.

γ) Κάϑε συμϐαλλόμενο μέρος μπορεί να καταγγείλει οποτεδήποτε την παρούσα συμφωνία, υπό τον όρο έγγραφης δωδεκάμηνης προϑεσμίας προειδοποίησης. Η εκπνοή ή η καταγγελία της παρούσας συμφωνίας δεν επηρεάζει την ισχύ ή τη διάρκεια των ρυϑμίσεων που ϑεσπίζονται ϐάσει των διατάξεων της ή οποιαδήποτε συγκεκριμένα δικαιώματα και υποχρεώσεις που γεννώνται σύμφωνα με τις διατάξεις του παραρτήματος.

Άρϑρο 13

Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα, και όλα τα κείμενα είναι εξίσου αυϑεντικά.

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες έϑεσαν την υπογραφή τους κάτω από την παρούσα συμφωνία.

Hecho en Halifax, el diecisiete de junio de mil novecientos noventa y cinco.

Udfærdiget i Halifax den syttende juni nittenhundrede og femoghalvfems.

Geschehen zu Halifax am siebzehnten Juni neunzehnhundertfünfundneunzig.

Έγινε στο Χάλιφαξ, στις δέκα επτά Ιουνίου χίλια εννιακόσια ενενήντα πέντε.

Done at Halifax on the seventeenth day of June in the year one thousand nine hundred and ninety-five.

Fait à Halifax, le dix-sept juin mil neuf cent quatre-vingt-quinze.

Fatto a Halifax, addì diciassette giugno millenovecentonovantacinque.

Gedaan te Halifax, de zeventiende juni negentienhonderd vijfennegentig.

Feito em Halifax, em dezassete de Junho de mil novecentos e noventa e cinco.

Tehty Halifaxissa seitsemäntenätoista päivänä kesäkuuta vuonna tuhatyhdeksänsataayhdeksänkymmentäviisi.

Som skedde i Halifax den sjuttonde juni nittonhundranittiofem.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de Canadá

For Canadas regering

Für die Regierung Kanadas

Για την Κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

Kanadan hallituksen puolesta

På Canadas regerings vägnar

ΠΑΡΑΡΤΗΜΑ

ΣΧΕΤΙΚΑ ΜΕ ΤΗ ΔΙΑΔΟΣΗ ΚΑΙ ΧΡΗΣΗ ΤΩΝ ΠΛΗΡΟΦΟΡΙΩΝ ΚΑΙ ΤΗ ΔΙΑΧΕΙΡΙΣΗ, ΤΟΝ ΕΠΙΜΕΡΙΣΜΟ ΚΑΙ ΤΗΝ ΑΣΚΗΣΗ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ

I. ΚΥΡΙΟΤΗΤΑ, ΕΠΙΜΕΡΙΣΜΟΙ ΚΑΙ ΑΣΚΗΣΗ ΤΩΝ ΔΙΚΑΙΩΜΑΤΩΝ

1. Κάϑε έρευνα που διεξάγεται σύμφωνα με την παρούσα συμφωνία αποτελεί «από κοινού έρευνα». Οι συμμετέχοντες που διεξάγουν την κοινή έρευνα αναπτύσσουν προγράμματα κοινής διαχείρισης της τεχνολογίας (ΠΚΔΤ), τα οποία περιλαμϐάνουν τουλάχιστον, τις ϐασικές αρχές που ισχύουν για την κυριότητα και χρήση, συμπεριλαμϐανομένης της δημοσίευσης τις πληροφορίες και την πνευματική ιδιοκτησία (ΠΙ) που προκύπτουν κατά τη διάρκεια των κοινών ερευνών ( 3 ). Τα ΠΚΔΤ μπορεί να επανεξετάζονται από τα συμϐαλλόμενα μέρη και εγκρίνονται από τις αρμόδιες υπηρεσίες ή διευϑύνσεις χρηματοδότησης του ενεχόμενου μέρους κατά τη χρηματοδότηση των ερευνών, πριν συναφϑεί οποιαδήποτε σχετική ειδική σύμϐαση συνεργασίας στον τομέα της έρευνας και ανάπτυξης τον οποίο αφορούν. Τα ΠΚΔΤ καταρτίζονται αφού ληφϑούν υπόψη οι στόχοι που επιδιώκονται ϐάσει της κοινής έρευνας το σχετικό ύψος της συνεισφοράς των συμμετεχόντων, τα πλεονεκτήματα και μειονεκτήματα που συνεπάγεται η εκχώρηση αδειών ϐάσει γεωγραφικών κριτηρίων ή για συγκεκριμένα πεδία χρήσης οι όροι που απαιτούνται ϐάσει της εφαρμοστέας νομοϑεσίας η ανάγκη ϑέσπισης διαδικασιών διευϑέτησης των διαφορών και οι υπόλοιποι αναγκαίοι παράγοντες κατά την κρίση των συμμετεχόντων. Στα ΠΚΔΤ ρυϑμίζονται επίσης τα δικαιώματα και οι υποχρεώσεις σε συνδυασμό με την έρευνα και τις πληροφορίες που εκπορεύονται από το έργο των επισκεπτών ερευνητών, σε ό,τι αφορά τις πτυχές της ΠΙ.

2. Οι πληροφορίες ή η πνευματική ιδιοκτησία που απορρέουν από τις από κοινού έρευνες και οι οποίες δεν αναφέρονται στο ΠΚΔΤ επιμερίζονται με ϐάση τις διαδικασίες που καϑορίζονται στο σημείο 1.1 σύμφωνα με τις αρχές που καϑορίζονται στο εν λόγω ΠΚΔΤ. Σε περίπτωση διαφωνίας η οποία δεν μπορεί να επιλυϑεί ϐάσει της συμφωνημένης διαδικασίας επίλυσης των διαφορών, η εν λόγω πληροφορία ή ΠΙ που δεν απονεμήϑηκαν αποτελούν κοινή ιδιοκτησία όλων των συμμετεχόντων που είχαν λάϐει μέρος στην κοινή έρευνα από την οποία πηγάζουν οι πληροφορίες ή η ΠΙ και κάϑε συμμετέχων για τον οποίον ισχύει η παρούσα διάταξη έχει το δικαίωμα να κάνει χρήση των εν λόγω πληροφοριών ή της ΠΙ για ίδια εμπορική εκμετάλλευση, χωρίς κανένα γεωγραφικό περιορισμό.

3. Κάϑε συμϐαλλόμενο μέρος διασφαλίζει ότι το άλλο μέρος και οι συμμετέχοντες του, καρπώνονται τα δικαιώματα ΠΙ που τους έχουν απονεμηϑεί ϐάσει των αρχών που παρατίϑενται στο τμήμα I του παρόντος παραρτήματος σύμφωνα με τις διατάξεις της ισχύουσας νομοϑεσίας.

4. Τηρώντας ταυτόχρονα τους όρους του ανταγωνισμού που ισχύουν στους τομείς που επηρεάζονται από τη συμφωνία, κάϑε συμϐαλλόμενο μέρος επιδιώκει να διασφαλίσει ότι τα δικαιώματα που έχουν αποκτηϑεί ϐάσει της συμφωνίας καϑώς και οι ρυϑμίσεις που έχουν γίνει στο πλαίσιο της ασκούνται κατά τρόπο ώστε να ενϑαρρύνεται ιδίως: i) η διάδοση και η χρήση των πληροφοριών που δημιουργούνται, που αποκαλύπτονται ή που καϑίστανται διαϑέσιμες με οποιονδήποτε άλλο τρόπο, δυνάμει της συμφωνίας και ii) η υιοϑέτηση και η εφαρμογή διεϑνών προτύπων.

II. ΕΡΓΑΣΙΕΣ ΠΟΥ ΚΑΛΥΠΤΟΝΤΑΙ ΑΠΟ ΤΑ ΔΙΚΑΙΩΜΑΤΑ ΔΗΜΙΟΥΡΓΟΥ

Τα δικαιώματα δημιουργού των συμϐαλλομένων μερών ή των συμμετεχόντων τους τυγχάνουν μεταχείρισης συνεπούς προς τη σύμϐαση της Βέρνης (Πράξη του Παρισιού του 1971).

III. ΕΠΙΣΤΗΜΟΝΙΚΕΣ ΣΥΓΓΡΑΦΙΚΕΣ ΕΡΓΑΣΙΕΣ

Με την επιφύλαξη των διατάξεων του τμήματος IV, εκτός από τις περιπτώσεις που έχει άλλως συμφωνηϑεί στα ΠΚΔΤ, η δημοσίευση των αποτελεσμάτων των κοινών ερευνών γίνεται από κοινού από τους συμμετέχοντες. Εκτός από τον προαναφερόμενο γενικό κανόνα, εφαρμόζονται οι ακόλουϑες διαδικασίες:

1. Σε περίπτωση δημοσίευσης από ένα συμϐαλλόμενο μέρος ή από κάποιον δημόσιο φορέα αυτού του συμϐαλλομένου μέρους επιστημονικών και τεχνικών περιοδικών, άρϑρων, εκϑέσεων, ϐιϐλίων, συμπεριλαμϐανομένων ϐιντεοεγγραφών και λογισμικού υλικού, που είναι προϊόντα κοινής έρευνας κατ' εφαρμογή των διατάξεων της συμφωνίας το άλλο συμϐαλλόμενο μέρος ϑα έχει την παγκόσμια, μη αποκλειστική, αμετάκλητη και απαλλαγμένη από την υποχρέωση καταϐολής συγγραφικών δικαιωμάτων άδεια μετάφρασης αναπαραγωγής προσαρμογής, μετάδοσης και δημόσιας διανομής των εν λόγω εργασιών, με τη γραπτή άδεια του εκδότη.

2. Τα συμϐαλλόμενα μέρη καταϐάλλουν κάϑε δυνατή προσπάϑεια για τη διάδοση των συγγραφικών εργασιών επιστημονικού χαρακτήρα που είναι προϊόν κοινής έρευνας κατ'εφαρμογή των διατάξεων της συμφωνίας και για τη δημοσίευση τους από ανεξάρτητους εκδότες στον ευρύτερο δυνατό ϐαϑμό.

3. Όλα τα αντίτυπα ενός έργου που καλύπτεται από τα δικαιώματα του δημιουργού, τα οποία διανέμονται και καταρτίζονται ϐάσει της διάταξης αυτής αναφέρουν τα ονόματα του συγγραφέα ή των συγγραφέων του έργου, εκτός εάν ένας ή περισσότεροι συγγραφείς παραιτηϑούν ρητά ή αρνηϑούν την αναφορά του ονόματος τους. Τα αντίτυπα φέρουν επίσης σαφή ευδιάκριτη μνεία της ϐοήϑειας που προσέφεραν τα συμϐαλλόμενα μέρη στο πλαίσιο της συνεργασίας τους.

IV. ΜΗ ΑΠΟΚΑΛΥΠΤΟΜΕΝΕΣ ΠΛΗΡΟΦΟΡΙΕΣ

Α. Μη αποκαλυπτόμενο υλικό τεκμηρίωσης

1. Κάϑε συμϐαλλόμενο μέρος ή οι συμμετέχοντες του προσδιορίζουν, όσο το δυνατόν πιο έγκαιρα και κατά προτίμηση στο ΠΚΔΤ, τις πληροφορίες που επιϑυμούν να μην αποκαλυφϑούν σε συνάρτηση με τη συμφωνία, λαμϐάνοντας μεταξύ άλλων, υπόψη τα ακόλουϑα κριτήρια: — το απόρρητο των πληροφοριών, υπό την έννοια ότι οι πληροφορίες δεν είναι ευρύτερα γνωστές ή εύκολα προσιτές με νόμιμα μέσα στους εμπειρογνώμονες του δεδομένου κλάδου, στο σύνολο τους ή με τη συγκεκριμένη διάταξη ή συνένωση των συστατικών τους στοιχείων, — την τρέχουσα ή πιϑανή εμπορική αξία που έχουν οι πληροφορίες λόγω του απορρήτου τους, — την προγενέστερη προστασία των πληροφοριών, υπό την έννοια ότι ο νόμιμος κάτοχος τους που διατηρούσε τον έλεγχο είχε προϐεί σε ενέργειες δικαιολογημένες από τις περιστάσεις για να κατοχυρώσει το απόρρητο τους.

2. Οι συμμετέχοντες δεν απαιτείται υπό κανονικές συνϑήκες να χορηγούν στα συμϐαλλόμενα μέρη μη αποκαλυφϑείσες πληροφορίες. Σε περίπτωση που τα συμϐαλλόμενα μέρη λάϐουν γνώση των πληροφοριών αυτών, οφείλουν να σεϐαστούν τον προνομιακό τους χαρακτήρα και δεν επιτρέπεται οι πληροφορίες αυτές να αποκαλυφϑούν περαιτέρω από τα συμϐαλλόμενα μέρη, εντός αυτών ή μεταξύ τους χωρίς την έγγραφη συγκατάϑεση του συμμετέχοντος ή των συμμετεχόντων στους οποίους ανήκουν οι πληροφορίες. Οι περιορισμοί αυτοί παύουν αυτόματα να ισχύουν, όταν οι πληροφορίες αυτές αποκαλυφϑούν, χωρίς περιορισμό, από τον κάτοχο τους σε εμπειρογνώμονες του τομέα.

3. Κάϑε συμϐαλλόμενο μέρος μεριμνά ούτως ώστε οι πληροφορίες που δεν έχουν αποκαλυφϑεί, και οι οποίες ανακοινώνονται μεταξύ τους ϐάσει της συμφωνίας καϑώς και ο προνομιούχος χαρακτήρας τους να μπορούν ευκρινώς να αναγνωρίζονται από το άλλο μέρος π.χ. με κατάλληλη επισήμανση ή περιοριστική επιγραφή. Το ίδιο ισχύει επίσης για οποιαδήποτε αναπαραγωγή των πληροφοριών αυτών, εν όλω ή εν μέρει.

4. Οι μη αποκαλυφϑείσες πληροφορίες που ανακοινώνονται ϐάσει της συμφωνίας και οι οποίες περιέχονται στο άλλο συμϐαλλόμενο μέρος μπορούν να διαδοϑούν από τον παραλήπτη στο προσωπικό του ή σε πρόσωπα που εργάζονται για αυτόν, καϑώς και σε λοιπά συναφή τμήματα ή υπηρεσίες του παραλήπτη, εφόσον έχουν εξουσιοδοτηϑεί προς αυτό για τους ιδιαίτερους σκοπούς της διεξαγόμενης κοινής έρευνας υπό τον όρο ότι η διάδοση κάϑε παρόμοιας μη αποκαλυφϑείσας πληροφορίας ϑα διέπεται από τους όρους μιας έγγραφης συμφωνίας για τον εμπιστευτικό της χαρακτήρα και ότι ο χαρακτήρας αυτός ϑα είναι εύκολα αναγνωρίσιμος όπως ορίζεται προηγουμένως.

5. Με την προγενέστερη γραπτή συγκατάϑεση του συμϐαλλόμενου μέρους που παρέχει πληροφορίες που δεν έχουν αποκαλυφϑεί στα πλαίσια της συμφωνίας, ο παραλήπτης της μπορεί να διαδώσει τις αντίστοιχες μη αποκαλυφϑείσες πληροφορίες ευρύτερα από ό,τι κατά τα λοιπά επιτρέπεται στην προηγούμενη παράγραφο 3. Τα συμϐαλλόμενα μέρη συνεργάζονται για τον καϑορισμό των διαδικασιών αίτησης και χορήγησης της προηγούμενης γραπτής συγκατάϑεσης ενόψει της περαιτέρω ευρύτερης διάδοσης ενώ κάϑε μέρος χορηγεί την έγκριση αυτή στο ϐαϑμό που αυτό του επιτρέπεται από την εσωτερική του πολιτική, κανονισμούς και νόμους.

Β. Μη τεκμηριωμένες πληροφορίες που δεν έχουν αποκαλυφϑεί

Οι μη τεκμηριωμένες πληροφορίες που δεν έχουν αποκαλυφϑεί ή οι λοιπές εμπιστευτικές ή προνομιακές πληροφορίες που παρέχονται σε σεμινάρια και άλλες συσκέψεις που διοργανώνονται ϐάσει της συμφωνίας καϑώς και οι πληροφορίες που προκύπτουν από την απόσταση προσωπικού, τη χρήση εγκαταστάσεων ή από κοινά σχέδια, αντιμετωπίζονται από τα συμϐαλλόμενα μέρη ή τους συμμετέχοντες τους σύμφωνα με τις αρχές που καϑορίζονται στο προηγούμενο σημείο Α, υπό τον όρο, ωστόσο, ότι στον παραλήπτη των αντίστοιχων μη αποκαλυφϑεισών ή των λοιπών εμπιστευτικών ή προνομιακών πληροφοριών υποδεικνύεται εκ των προτέρων και εγγράφως ο εμπιστευτικός χαρακτήρας των πληροφοριών που πρόκειται να ανακοινωϑούν.

Γ. Έλεγχος

Κάϑε συμϐαλλόμενο μέρος επιδιώκει να εξασφαλίσει ότι οι μη αποκαλυφϑείσες πληροφορίες που λαμϐάνει ϐάσει της συμφωνίας ελέγχονται, σύμφωνα με όσα ορίζονται σε αυτήν. Εάν ένα από τα μέρη αντιλαμϐάνεται ότι δεν είναι σε ϑέση ή ότι εύλογα μπορεί να αναμένεται ότι ϑα πάψει να είναι σε ϑέση να ανταποκριϑεί στις διατάξεις των προηγουμένων σημείων Α και Β περί της μη διάδοσης των πληροφοριών, πληροφορεί αμέσως σχετικά το άλλο συμϐαλλόμενο μέρος που ενδέχεται να ϑιγεί από τη διάδοση. Στη συνέχεια, τα δύο συμϐαλλόμενα μέρη διαϐουλεύονται μεταξύ τους ούτως ώστε να καϑορίσουν τα κατάλληλα μέτρα δράσης.

Προσάρτημα

ΕΝΔΕΙΚΤΙΚΑ ΧΑΡΑΚΤΗΡΙΣΤΙΚΑ ΣΤΟΙΧΕΙΑ ΤΟΥ ΠΡΟΓΡΑΜΜΑΤΟΣ ΚΟΙΝΗΣ ΤΕΧΝΟΛΟΓΙΚΗΣ ΔΙΑΧΕΙΡΙΣΗΣ (ΠΚΤΔ)

Το ΠΚΤΔ συνιστά ειδική συμφωνία η οποία πρέπει να συναφϑεί μεταξύ των συμμετεχόντων σε κοινές έρευνες, στην οποία καϑορίζονται τα αντίστοιχα δικαιώματα και υποχρεώσεις τους Όσον αφορά τα δικαιώματα πνευματικής ιδιοκτησίας στο ΠΚΤΔ ρυϑμίζονται κατά κανόνα, μεταξύ άλλων, ϑέματα κυριότητας προστασίας δικαιωμάτων των χρηστών για σκοπούς έρευνας και ανάπτυξης εκμετάλλευσης και διάδοσης συμπεριλαμϐανομένων των διευϑετήσεων για την από κοινού δημοσίευση, τα δικαιώματα και υποχρεώσεις των επισκεπτών ερευνητών καϑώς και οι διαδικασίες επίλυσης των διαφορών. Στο ΠΚΤΔ μπορεί επίσης να ρυϑμίζεται το ϑέμα των εμφανών και αφανών πληροφοριών, των κανόνων που διέπουν τη γνωστοποίηση μη αποκαλυφϑεισών πληροφοριών, της παραχώρησης αδειών και της παράδοσης των αποτελεσμάτων.